《追和东坡雨中睡熟至晚》
宋代·王之道

春睡酣带酒，晚食美当肉。
细观东坡诗，万事贵精熟。
一阴七十东，雨意犹未足。
山云开复合，檐溜断还续。
东邻娇痴儿，索饭恣啼哭。
惊回梦中蝶，重把君诗读。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。